**Lidl podporil základné školy v Pezinku a Košiciach**

*Obchodný reťazec podporil ZŠ v Pezinku na Fándlyho ulici a v Košiciach na Masarykovej ulici*

Vo februári tohto roka otvorila spoločnosť Lidl Slovenská republika, v.o.s. zmodernizované predajne v Pezinku na Okružnej ulici a v Košiciach na Staničnom námestí. Nákup vo vynovenej predajni priniesol radosť nielen verným zákazníkom, ale aj základným školám v ich blízkosti. Vďaka Lidlu v týchto dňoch získala každá z nich športové a pedagogické pomôcky v hodnote 3 000 €.

Do podpory základných škôl sa zapojili všetci tí, ktorí v prvý deň otvorenia predajne nakúpili za aspoň 10 €. Následne Lidl venoval za každý takýto nákup 50 centov na podporu vzdelávacieho procesu, vo forme nákupu športových a didaktických pomôcok. Takýmto spôsobom sa podarilo získať v Pezinku 1 197 € a v Košiciach 779 €. Lidl pre každú základnú školu navýšil sumu na 3 000 €, za ktorú škola získala interaktívnu tabuľu a športové vybavenie podľa vlastného výberu. Dovedna Lidl podporil školy sumou 6 000 €.

*„Aj v tomto roku pokračujeme v projekte podpory základných škôl* ***„Váš nákup = veľká pomoc“,***povedal **Tomáš Bezák**, hovorca spoločnosti Lidl a dodal: *„Od septembra minulého roku sme s pomocou našich zákazníkov takto podporili 12 základných škôl sumou 36 000 eur.“*

Riaditelia základných škôl privítali a ocenili takúto formu podpory od spoločnosti Lidl. *„Naša spolupráca sa začala výstavbou ihriska Žihadielko v areáli školy. Vďaka ihrisku sa skrášlilo okolie a pritiahlo do areálu mladé rodiny. Aj naši žiaci po skončení vyučovania radi trávia čas na školskom dvore. Pozitívne vnímame i finančnú podporu, pretože vybavenosť školy športovým náčiním pomáha motivovať mladých k športu a zdravému životnému štýlu,“* hovorí riaditeľka školy **Monika Hlúšková.**

***„****Myšlienku podporiť základné školy sme prijali s nadšením, pretože naša škola sa okrem výchovy a vzdelávania zameriava aj na športový rozvoj detí a mládeže,“*skonštatoval riaditeľ ZŠ **Radoslav Lukács**a dodal***: „****Veríme, že aj táto spolupráca prispeje k skvalitneniu vyučovacieho procesu****.“***

Vždy aktuálne a zaujímavé informácie o spoločnosti Lidl Slovenská republika nájdete na sociálnych sieťach.

Facebook: <https://www.facebook.com/lidlslovensko>

Instagram: <https://instagram.com/lidlsk/>

YouTube: <https://www.youtube.com/channel/UC5oGq-pQRauK3TFdDa0ZPAQ>

LinkedIn: [https://www.linkedin.com/company/lidl-slovenská-republika-v-o-s-](https://www.linkedin.com/company/lidl-slovensk%C3%A1-republika-v-o-s-)